Kailė (palydovas)
Kailė (angl. Kale; gr. Καλη) arba Jupiteris XXXVII – natūralus Jupiterio palydovas, atrastas 2001 m. Havajų Universiteto astronomų komandos, kuriai vadovavo Scott S. Sheppard. Iškart po atradimo šiam palydovui buvo suteiktas laikinas S/2001 J 8 pavadinimas. Vėliau pavadintas vienos iš charičių vardu. Palydovas sukasi aplink Jupiterį priešinga kryptimi nei pats Jupiteris aplink savo ašį. Priklauso Karmės palydovų grupei.